Vinter-OL 2014

Vinter-OL 2014 var de 22. olympiske vinterleker og ble arrangert fra 7. til 23. februar 2014 i Sotsji i Russland. Det ble konkurrert i 98 medaljeøvelser innen 15 idrettsgrener. Vinter-OL i Sotsji er så langt det dyreste OL i moderne tid, både blant Sommer- og Vinter-OL. Sluttsummen ble på ca. 275 milliarder norske kroner. Det opprinnelige budsjettet ble overskredet med godt over det dobbelte.
Den internasjonale olympiske komité (IOK) valgte 22. juni 2006 ut tre byer som skulle fortsette prosessen med søknader. Foruten Sotsji var det søkerbyene Pyeongchang og Salzburg. I tillegg til de offisielle søkerbyene, viste byer i Frankrike og Norge tidlig i søkerfasen interesse for å arrangere lekene. I Norge pågikk det en diskusjon om hvorvidt Lillehammer eller Tromsø burde søke. Forkjemperne for OL i Tromsø jobbet for å få til dette, men regjeringen sa nei til statsstøtte til prosjektet. Tromsø valgte siden å forsøke å få Vinter-OL 2018, men lyktes heller ikke med dette.
Sotsji ble valgt ved avstemning under den internasjonale olympiske komités 119. sesjon i Guatemala by i Guatemala 19. juni 1999. IOKs eksekutivkomité valgte ut tre søkerbyer til den avgjørende avstemningen.
De olympiske arenaene i Sotsji ligger i en «fjellpark» (Mountain Cluster) og en «kystpark» (Coastal Cluster). Avstanden mellom de to olympiaparkene er omtrent 40 km.
Ved vintersportsbyen Krasnaja Poljana ligger arenaene for utendørsøvelsene.
I Adler arrangeres alle innendørsøvelsene og medaljeseremoniene. Her ligger også deltakerlandsbyen.
12 nye øvelser var godkjent av IOC og det ble dermed konkurrert i 98 medaljeøvelser innen 15 idrettsgrener i Sotsji.
Tall i parentes viser antall medaljeøvelser innenfor hver gren
De seks nasjonene Malta, Paraguay, Togo, Tonga, Zimbabwe og Øst-Timor deltok for første gang i vinter-OL.
88 nasjonale olympiske komiteer og lag deltok i lekene. (Antall deltakere per nasjon/lag i parentes)
Nasjoner som deltok i 2010, men ikke deltok i 2014
Nasjoner som deltok i 2014, men ikke deltok i 2010
Indias utøvere konkurrerte først under det olympiske flagget. Den 11. februar 2014 opphevet IOK med umiddelbart virkning suspensjonen av Indias olympiske komité og de tre indiske utøverne deltok deretter under Indias flagg.
Malta, Paraguay, Togo, Tonga, Zimbabwe og Øst-Timor debuterte i vinter-OL.
Medaljefordelingen har blitt endret siden avslutningen av lekene på grunn av diskvalifisering av flere russiske utøvere. Medaljetabellen er i henhold til IOKs offisielle medaljetabell.
Vertsnasjon
Selskapet Sportfive kjøpte i 2009 de fleste europeiske kringkastingsrettighetene til Vinter-OL 2014 og Sommer-OL 2016 for 316 millioner dollar. Det er første gang IOK velger noen andre enn Den europeiske kringkastingsunion til å videreselge rettighetene i Europa. I Sverige kjøpte Modern Times Group rettighetene for 250 millioner svenske kroner.
Senderettighetene i Norge ble 15. juni 2011 solgt til TV 2, som da sikret seg rettighetene til både Vinter-OL 2014 og Sommer-OL 2016, og disse lekene ble dermed de første olympiske leker som ikke ble sendt på NRK.
Carsten Skjelbreid, Arill Riise, Annemarta Giske og Julie Strømsvåg ledet studiosendingene med Johan Kaggestad som ekspert og alle grener ble dekket med norske kommentatorer. Sendingene vant prisen for «beste event/sport» under Gullruten 2014.